দোদোমা
দোদোমা (সরকারিভাবে দোদোমা শহুরে জেলা) হল তানজানিয়ার রাজধানী ও দ্বিতীয় বৃহত্তম শহর। এটি একইসাথে দোদোমা অঞ্চলেরও রাজধানী। দোদোমার জনসংখ্যা প্রায় ৪,১০,৯৫৬ জন। সরকারিভাবে এই শহরের দু'টি প্রচলিত ভাষা হল সোয়াহিলি ও ইংরেজি। ১৯০৭ সালে তানজানিয়ার জার্মান ঔপনিবেশিকদের হাতে এই শহরের প্রতিষ্ঠা হয়। বর্তমানে সরকারিভাবে এই শহর দেশের রাজধানী হলেও দেশের সরকারের বেশিরভাগ দপ্তর পরিচালিত হয় দারুস সালাম থেকে। তবে ১৯৯৬ সালের ফেব্রুয়ারি মাস থেকে জাতীয় আইনসভা এই শহরেই বসছে।